《兴庆池禊冥》
宋代·董士廉

岁和事简正韶春，兴庆池边乐众宾。
寻胜此时追曲水，赏芳良会属平津。
映花语笑秋千女，隔岸丝簧祓禊人。
深愧薄才叨下幕，酒酣应许吐车茵。

作者简介：董士廉，常山（今属浙江）人。以倜傥闻（《宋史·田京传》）。仁宗庆历初为永兴军节度推官（《欧阳文忠公集》卷八○《永兴节度推官董士廉可著作佐郎制》）。庆历四年（一○四四），知确山县。